  Туспуктэм: Константин Вознесенских Наталия Сильвестрова Удмуртиысь фольклор кырӟанъя но эктонъя «Айкай» кун театр «Три Камы» этнообразовательной ӵектосэныз крезьгур ӵектосъёсъя вожвылъяськонэ  пыриськиз но Росси кивалтэтлэсь грантсэ утӥз. Со сярысь ивортодэтъя «Удмуртия» агентстволы театрлэн кивалтӥсезлэн воштӥсез Ольга Шибанова ивортӥз. «Три Камы» театрализованной программа школаын дышетскись нылпиослы чакламын. Пиналъёс удмуртъёслэн но Удмуртиын улӥсь мукет калыкъёслэн кырӟан-эктонъёсынызы, дӥсенызы но сям-йылолъёсынызы тодматскозы.  Ольга Шибанова пусйиз, нылпиос учкисьёс гинэ уз луэ, асьсэос программае пыриськозы. « Постановка нылпи аудиторилы тупатэмын. <…> Пиналъёс программае кыскемын луозы, соос учкозы, мае ке дышетозы, валэктонъёс сёткалозы » Ольга Шибанова, «Айкай» театрлэн кивалтӥсезлэн воштӥсез Озьы ик программаын мильтимеди ресурсъёсты уже кутозы. Ӵектос пыр школаын дышетскисьёслэсь Удмуртиын улӥсь калыкъёслэн лулчеберетэнызы тунсыкъяськонзэс ӝутыны тыршозы. Та театр программмаен «Айкай» 2023-2024 дышетскон ар куспын Удмуртиысь дас ёросъёсы, озьы ик Башкортостанэ, Татарстанэ, Прем но Киров улосвылъёсы потаны малпа. Ватсалом, крезьгур ӵектосъёсъя вожвылъяськонэ быдэс Россиысь 120 ӵектосъёс пыриськизы, 15-ез вормисе потӥз. Тодэ вайытом, «Айкай» театр но «Италмас» ансамбль «Мы – Россия» огъяросси гастрольёсы пыриськозы. Тегъёс: Лулчеберет удмуртлык грантъёс вожвылъяськон Удмуртия  